Ολυμπιάδα Νεάπολης

Η Ολυμπιάδα Νέαπολης (επίσημο όνομα: Ένωσις Νέων Νεαπόλεως Κωνσταντίας «Η Ολυμπιάς») είναι κυπριακό αθλητικό σωματείο από τη Νεάπολη, συνοικία του Δήμου Λευκωσίας. Η Ολυμπιάδα ιδρύθηκε το 1951. Μετά την τουρκική εισβολή το 1974, η Νεάπολη είναι υπό τουρκική κατοχή με αποτέλεσμα η Ολυμπιάδα να εδρεύει στους Αγίους Ομολογητές, συνοικία του Δήμου Λευκωσίας.

Η Ολυμπιάδα διαθέτει τμήμα πετοσφαίρισης ανδρών, τμήμα πετοσφαίρισης γυναικών και τμήματα υποδομής. Έδρα των ομάδων της Ολυμπιάδας είναι η Κλειστή Αίθουσα Γυμνασίου Ακροπόλεως. Παλαιότερα διατηρούσε καλαθοσφαιρική ομάδα γυναικών (η οποία είχε αναδειχθεί 2 φορές πρωταθλήτρια Κύπρου και 3 φορές κυπελλούχος Κύπρου) και ποδοσφαιρική ομάδα.  

Χρώματα της ομάδας είναι το μαύρο και το άσπρο. 

Πετόσφαιρα
Η Ολυμπιάδα αποτελεί ιδρυτικό μέλος της Κυπριακής Ομοσπονδίας Πετοσφαίρισης (ΚΟΠΕ). Διαθέτει ομάδες πετόσφαιρας στους άνδρες και στις γυναίκες οι οποίες κατά την φετινή περίοδο αγωνίζονται στην Β' Κατηγορία της ΚΟΠΕ. Η γυναικεία ομάδα το 1992 κατέκτησε το πρωτάθλημα πετοσφαίρισης γυναικών στην Κύπρο, ενώ υπήρξε τρεις φορές φιναλίστ στο κύπελλο. Έχει κατακτήσει επίσης και 1 Σούπερ Καπ.

 Πετοσφαίριση ανδρών 
Η πετοσφαιρική ομάδα ανδρών ιδρύθηκε το Μάρτιο του 1974. Έχει αρκετές συμμετοχές στην Α΄ κατηγορία. Παρόλο που δεν έχει κάποια διάκριση στην ανώτατη κατηγορία, εντούτοις έχει κατακτήσει αρκετές φορές το πρωτάθλημα και το κύπελλο Β΄ κατηγορίας.

 Δεκαετία 2000-2009 
Την περίοδο 2007-08 τερμάτισε στην τελευταία θέση του πρωταθλήματος Α΄ κατηγορίας και υποβιβάστηκε στη Β΄ κατηγορία. Την περίοδο 2008-09 δεν κατάφερε να κερδίσει την επιστροφή της στην Α΄ κατηγορία, κατάφερε ωστόσο να αναδειχθεί κυπελλούχος Β΄ κατηγορίας, κερδίζοντας στον τελικό την Αναγέννηση Δερύνειας.

Ο πίνακας που ακολουθεί παρουσιάζει την πορεία της Ολυμπιάδας στις διοργανώσεις της ΚΟΠΕ (για όσες περιόδους εντοπίστηκαν στοιχεία).
+Η πορεία της Ολυμπιάδας τη δεκαετία 2000-2009 στις διοργανώσεις της ΚΟΠΕΠερίοδοςΠρωτάθλημαΚύπελλο Κατηγορία Θέση Ομάδες Διοργάνωση Φάση 2006-07 Α΄ 9 9 Κύπελλο Κύπρου  2007-08Α΄1012px 10 Κύπελλο Κύπρου Προημιτελικά 2008-09 Β΄ 3 5 Κύπελλο Β΄ Κυπελλούχος

 Δεκαετία 2010- 
Την περίοδο 2009-10 κατέκτησε το πρωτάθλημα Β΄ κατηγορίας, κερδίζοντας ταυτόχρονα και την άνοδο της στην Α΄ κατηγορία. Την περίοδο 2010-11 τερμάτισε στην τελευταία θέση και υποβιβάστηκε στη Β΄ κατηγορία. Κατέκτησε και πάλι το πρωτάθλημα Β΄ κατηγορίας την περίοδο 2011-12 και επέστρεψε στην Α΄ κατηγορία. Επιπρόσθετα, συμμετείχε στον τελικό του κυπέλλου Β΄ κατηγορίας χάνοντας το τρόπαιο από τον Άρη Λεμεσού.

Την περίοδο 2012-13 τερμάτισε στην τελευταία θέση της Α΄ κατηγορίας με αποτέλεσμα να υποβιβαστεί ξανά στη Β΄ κατηγορία. Την περίοδο 2013-14 κατέκτησε το κύπελλο Β΄ κατηγορίας κερδίζοντας στον τελικό τον Άρη Λεμεσού. Την περίοδο 2014-15 έφτασε και πάλι στον τελικό χάνοντας το τρόπαιο από την Ολυμπιάς Φρενάρου.+Η πορεία της Ολυμπιάδας τη δεκαετία 2010- στις διοργανώσεις της ΚΟΠΕΠερίοδοςΠρωτάθλημαΚύπελλο Κατηγορία Θέση Ομάδες Διοργάνωση Φάση 2009-10  Β΄  112px  6 Κύπελλο Β΄ Hμιτελικά 2010-11 Α΄ 812px 8 Κύπελλο Κύπρου Προημιτελικά 2011-12 Β΄ 112px 6 Κύπελλο Β΄ Φιναλίστ 2012-13 Α΄ 812px 8 Κύπελλο Κύπρου Προημιτελικά 2013-14 Β΄ 2 6 Κύπελλο Β΄ Κυπελλούχος 2014-15 Β΄ 3 6 Κύπελλο Β΄ Φιναλίστ

 Πετοσφαίριση γυναικών 
Η πετοσφαιρική ομάδα γυναικών της Ολυμπιάδας ιδρύθηκε το 1976. Έχει αναδειχθεί τέσσερεις φορές πρωταθλήτρια Κύπρου (1991-92, 2022-23, 2023-24, 2024-25) και τρείς κυπελλούχος Κύπρου (2022-23,2023-24,2024-25),   ενώ συμμετείχε άλλες τέσσερεις φορές στον τελικό του κυπέλλου (1986-87, 1987-88, 1990-91, 2021-22).Έχει κατακτήσει επίσης και 4 Σούπερ Καπ (2022,2023,2024,2025)

 Δεκαετία 2000-2009 
Την περίοδο 2007-08 κατέκτησε το πρωτάθλημα Β΄ κατηγορίας, κερδίζοντας ταυτόχρονα και την άνοδο στην Α΄ κατηγορία. Επιπρόσθετα, κατέκτησε το κύπελλο Β΄ κατηγορίας κερδίζοντας στον τελικό τον Παφιακό.

Ο πίνακας που ακολουθεί παρουσιάζει την πορεία της Ολυμπιάδας στις διοργανώσεις της ΚΟΠΕ (για όσες περιόδους εντοπίστηκαν στοιχεία).
+Η πορεία της Ολυμπιάδας τη δεκαετία 2000-2009 στις διοργανώσεις της ΚΟΠΕΠερίοδοςΠρωτάθλημαΚύπελλο Κατηγορία Θέση Ομάδες Διοργάνωση Φάση 2006-07 Β΄ 2 5 Κύπελλο Β΄ Φιναλίστ 2007-08Β΄112px 6 Κύπελλο Β΄ Κυπελλούχος 2008-09 Α΄ 7 7 Κύπελλο Κύπρου Προημιτελικά

 Δεκαετία 2010- 
Μέχρι την περίοδο 2013-14 συμμετείχε στην Α΄ κατηγορία, με πιο πετυχημένη πορεία την περίοδο 2010-11 όπου κατέκτησε την 4η θέση. Την περίοδο 2013-14 τερμάτισε στην τελευταία θέση και υποβιβάστηκε στη Β΄ κατηγορία. Την περίοδο 2014-15 κατέκτησε το πρωτάθλημα και παράλληλα την άνοδο της στην Α΄ κατηγορία. Την ίδια περίοδο κατέκτησε το κύπελλο Β΄ κατηγορίας κερδίζοντας στον τελικό την Αναγέννηση Δερύνειας.+Η πορεία της Ολυμπιάδας τη δεκαετία 2010- στις διοργανώσεις της ΚΟΠΕΠερίοδοςΠρωτάθλημαΚύπελλο Κατηγορία Θέση Ομάδες Διοργάνωση Φάση 2009-10 Α΄ 6  8 Κύπελλο Κύπρου Προημιτελικά 2010-11 Α΄ 4 8 Κύπελλο Κύπρου Ημιτελικά 2011-12 Α΄ 5 8 Κύπελλο Κύπρου Ημιτελικά 2012-13 Α΄ 7 8 Κύπελλο Κύπρου Προημιτελικά 2013-14 Α΄ 812px 8 Κύπελλο Κύπρου Προημιτελικά 2014-15 Β΄ 112px 7 Κύπελλο Β΄ Κυπελλούχος

 Τίτλοι-Διακρίσεις 
Άνδρες
 Β΄ Κατηγορία:
 Πρωταθλήτρια (7): 1997, 2003, 2006, 2009, 2012, 2024, 2025

 Κύπελλο Β΄ Κατηγορίας:
 Κυπελλούχος (7): 1998, 2003, 2006, 2009, 2014, 2018, 2025

Γυναίκες
 Α΄ Κατηγορία:
 Πρωταθλήτρια (4): 1992, 2023, 2024, 2025

 Κύπελλο Κύπρου:
 Κυπελλούχος (3): 2023, 2024, 2025
 Φιναλίστ (4): 1987, 1988, 1991, 2022

 Σούπερ Καπ:
 Νικήτρια (3): 2022, 2023, 2024, 2025

 Β΄ Κατηγορία:
 Πρωταθλήτρια (2): 2008, 2015

 Κύπελλο Β΄ Κατηγορίας:
 Κυπελλούχος (2): 2008, 2015

Πρωταθλήματα υποδομής
 Πρωταθλήτρια εφήβων (1): 2004
 Κυπελλούχος εφήβων (1): 2001
 Πρωταθλήτρια παίδων (1): 2006
 Πρωταθλήτρια παμπαίδων (1): 2009
 Πρωταθλήτρια νεανίδων (1): 1990
 Πρωταθλήτρια παγκορασίδων (1): 1989

 Καλαθοσφαίριση 
Το 1975 η Ολυμπιάδα Νεάπολης δημιούργησε καλαθοσφαιρική ομάδα ανδρών και γυναικών. Στα πρώτα χρόνια διεξαγωγής των γυναικείων διοργανώσεων καλαθοσφαίρισης κατέκτησε δύο πρωταθλήματα (1989-90, 1990-91) και τέσσερα κύπελλα (1988-89, 1989-90, 1990-91, 1991-92).

Τίτλοι-Διακρίσεις
 Α΄ Κατηγορία Γυναικών:
 Πρωταθλήτρια (2): 1989-90, 1990-91

 Κύπελλο Κύπρου:
 Κυπελλούχος (4): 1988-89, 1989-90, 1990-91, 1991-92

Ποδόσφαιρο  

Η ποδοσφαιρική ομάδα της Ολυμπιάδας Νεάπολης ήταν ένα από τα ιδρυτικά μέλη της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ) το 1960. Το 1976 εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Γ΄ κατηγορίας. Παρέμεινε στην κατηγορία αυτή για εφτά συνεχόμενες περιόδους. Την περίοδο 1982-83 τερμάτισε στην τελευταία θέση και υποβιβάστηκε. Τα επόμενα δύο χρόνια συμμετείχε στις διοργανώσεις της ΕΠΟΠΛ.

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Ολυμπιάδα ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Η Δ΄ κατηγορία ήταν χωρισμένη σε τρεις ομίλους. Η Ολυμπιάδα εντάχθηκε στον όμιλο Λευκωσίας-Κερύνειας. Την περίοδο 1989-90 κατέκτησε την πρώτη θέση του ομίλου της, ωστόσο δεν προβιβάστηκε στη Γ΄ κατηγορία. Συμμετείχε στη Δ΄ κατηγορία έως την περίοδο 1992-93. Η περίοδος αυτή ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου 1992-93 υποβιβάστηκαν στα αγροτικά πρωταθλήματα. Η Ολυμπιάδα τερμάτισε στη 13η θέση και υποβιβάστηκε.

 Τίτλοι-Διακρίσεις 
 Δ΄ Κατηγορία:
 Πρωταθλήτρια (1): 1990 (όμιλος Λευκωσίας-Κερύνειας)

 Παραπομπές 

 Βιβλιογραφία 

 Δείτε επίσης  
Πετοσφαίριση στην Κύπρο

 Εξωτερικοί σύνδεσμοι 
 Εν ενεργεία σωματεία μέλη της Κ.Ο.ΠΕ.

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις αθλητικών συλλόγων το 1951
Κατηγορία:Κυπριακοί προσφυγικοί αθλητικοί σύλλογοι
Κατηγορία:Κυπριακοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1975
Κατηγορία:Νεάπολη (συνοικία Λευκωσίας)